Padda is Padda (Afrikaans, Paperback)
Max Velthuijs; Illustrated by Max Velthuijs
Padda voel nutteloos, want hy kan nie vlieg soos Eend nie en hy het ook nie 'n talent vir goeters maak soos Rot nie. Hy wens hy kan koekbak soos Vark, of so vlot lees soos Haas. Maar dan besef Padda dat hy uniek, spesiaal en talentvol op sy eie manier is – hy is pragtig en groen, en kan beter swem en spring as enigiemand anders! Padda is padda is 'n storie vol pret en pragtige illustrasies, maar bevat ook 'n lewensles. Die storie verduidelik dat elke kind uniek is en oor sy eie talente beskik – dit maak hom nie beter of slegter as 'n ander kind nie. En almal is lief vir Padda net soos hy is! Padda leer dat dit die beste is om net homself te wees.
Padda En Die Vreemdeling (Afrikaans, Hardcover)
Max Velthuijs; Illustrated by Max Velthuijs; Translated by Carla Lang
Rot, 'n vreemdeling, slaan kamp op aan die ander kant van die rivier. Padda se maats is vies – Rot is anders as hulle. Hy hoort nie daar nie. Hulle waarsku vir Padda om weg te bly van hom af, want alle rotte is vuil, dom en grillerig. Maar Padda besluit om vir Rot beter te leer ken. En wat 'n verrassing! Rot kan lees en skryf en drie tale praat! Verder is hy altyd vrolik en hulpvaardig. Padda is baie hartseer toe Rot weer vertrek, maar Rot belowe om eendag terug te kom om 'n brug oor die rivier te bou … Padda en die vreemdeling is 'n storie vol pret en pragtige illustrasies, maar bevat ook 'n waardevolle lewensles.
Die Koning (Afrikaans, Hardcover)
Dick Bruna; Illustrated by Dick Bruna 1
'n Baie oulike, eenvoudige Afrikaanse rymvertaling! Perfek om kinders te leer lees. Die klein koning woon in 'n mooi paleis, maar het niemand om mee te speel nie. Hy word verlief op Rosie, die dogter van die tuinier. Maar omdat sy nie 'n kroon dra nie, mag hy nie met haar trou nie. Die klein koning kry 'n goeie oplossing: Hy haal net sy eie kroon af!
Vriende (Afrikaans, Hardcover)
Mies van Hout; Illustrated by Mies van Hout; Translated by Rentia Bartlett-Mohl
'n Byna woordlose prenteboek vir jong kinders van 3-6 met kleurvolle monsters wat ware vriende is. Hulle speel, lag en liefkoos mekaar, maar hulle soek ook skoor met mekaar, en maak dan weer vrede. Die dinamiese illustrasies en woorde is deur die bekende kinderboekillustreerder Mies van Hout met oliepastel en waskryt op 'n swart agtergrond in haar kenmerkende ekspressiewe styl geteken. Dit beeld herkenbare verhoudings vir klein monstertjies uit en sluit aan by Vriende, die vertaling van Vriendjes, ook van Mies van Hout wat in 2015 deur Protea Boekhuis gepubliseer word.
Soek Die Meerkat - Reis Deur Tyd (Afrikaans, Hardcover)
Paul Moran; Edited by Caren van Houwelingen
Wat kry jy wanneer jy 'n moedswillige meerkatfamilie met 'n tydmasjien kruis? Epiese chaos! Willem Meerkat is aan die stuur en die familie maak reg vir 'n wilde, woeste reis deur tyd. In elke prent ontdek die meerkatte 'n spesifieke tydperk: vind hulle tussen sluwe seerowers, antieke Egiptenare, brawe ridders en wrede Wikings. In elke prent is daar honderde dinge om raak te sien. Maak gereed vir 'n opwindende avontuur en reis saam met die meerkatte deur die eeue.
Dierestories 3 (Afrikaans, Paperback)
G.R. von Wielligh; Illustrated by Dale Blankenaar
In Animal Tales 3 we meet new animal characters such as Tiger, Crocodile and Rabbit. Poor Wolf still suffers under the hand and tricks of Jackal and is often outwitted by Jackal.In Animal Tales 4 poor Wolf continues his trials with Jackal. Again we see that poor Wolf is too dim-witted to realize that he is being tricked. He learns nothing from the mishaps that befall him; no, experience leaves Wolf none the wiser The illustrations of up-and-coming artist Dale Blankenaar give new life to the antics of these animals.
Klein Wit Vissie (Afrikaans, Board book)
Guido van Genechten; Illustrated by Guido van Genechten; Translated by Caren van Houwelingen
'n Oulike boek oor kleure vir peuters vanaf 24 maande, met 'n kind se taalvaardigheid as tema. Klein wit vissie huil. Sy mamma is weg. Hy ontmoet seediere van verskillende kleure: 'n rooi krap, 'n oranje seester, 'n geel slak, 'n groen skilpad, 'n blou walvis en 'n pers seekat. Dan sien klein wit vissie uiteindelik sy mamma!
Dierestories 2 (Afrikaans, Paperback)
Dierestories 2 is die tweede in 'n reeks diereverhale versamel deur G.R. von Wielligh en volg op doe uiters gewilde Dierestories 1. Die diereverhale wat Von Wielligh versamel het van die Khoi-Khoi, is van die oudste diereverhale in Suid-Afrika. Dale Blankenaar se illustrasies gee nuwe lewe aan die diere se kaskenades. In Dierestories 2 maak ons kennis met nuwe dierekarakters soos Tier, Krokodil en Hasie. Arme Wolf kry dit nog op sy moses met Jakkals se skelmstreke!
Koning Van Die Woud (Afrikaans, Paperback)
Caroline Pitcher; Illustrated by Jackie Morris; Translated by Shane Kleyn
Al die geluide in die woud is vir Tier vreeslik opwindend. Saam met sy vriende (pronkende Pou, verstrooide Renoster en trompetterende Olifant) soek hy na 'n antwoord op die opwindendste vraag van almal: Wie is die koning van die woud?
Vrolik (Afrikaans, Hardcover)
'n Byna woordlose prenteboek vir jong kinders van 3-6 met helderkleurige visse wat verskillende emosies uitbeeld – van opgewonde tot hartseer, van verlee tot trots, en van kwaad tot gelukkig. Die visse en die enkele woorde van die emosies wat elkeen uitbeeld is deur die bekende kinderboekillustreerder Mies van Hout met oliepastel en waskryt op 'n swart agtergrond in haar kenmerkende ekspressiewe styl geteken. Die boek is 'n internasionale sukses en is in Duitsland vir die gesogte Deutscher Jugendliteraturpreis genomineer.
Die Muishuis: By die teater, Boek 3 (Afrikaans, Hardcover)
Karina Schaapman; Translated by Shane Kleyn
Sam en Julia woon in die Muishuis. Sam is BAIE skaam en BAIE soet, en Julia is BAIE nuuskierig en BAIE eiewys. Maar al verskil hulle so van mekaar, is hulle beste maatjies. Toe hulle op 'n dag met albasters speel, tel hulle 'n besonderse klip op – 'n gelukbringerklip. Hulle bere dit natuurlik in hul skatkissie in hul geheime hut onder die trap. Min wetend dat die klip later handig te pas sal kom … Soos in die topverkoper Die Muishuis, Sam & Julia, sien die leser gaandeweg hoe die vriendskap tussen Sam en Julia ontwikkel. Ons ontmoet ook nuwe karakters soos wat die twee muise nuwe kamers en ruimtes in die Muishuisverken. In 2012 is die oorspronklike uitgawe as Best Verzorgde Boek in Nederland aangewys.